Bacău (okrug)
Bacău čita se Bakau (rumunjski: Județul Bacău je jedan od 41 rumunjskih okruga (județa / jedinica 
lokalne uprave) na istoku Rumunjske.

Geografske karakteristike
Okrug Bacău graniči sa Okrugom Vaslui na istoku, sa okruzima Harghita i Covasna sa zapada, sa Okrugom Neamţ sa sjevera i sa Okrugom Vrancea sa 
juga.

Okrug Bacău leži po obroncima Istočnih Karpata, najveći vodotok je rijeka Siret, sa svojim pritokama, koja oplakuje jugoistok okruga. 

Okrug Bacău ima površinu od 6,606 km² a po popisu stanovništva iz 2011. imao je 616,168 stanovnika, od toga 558,507 Rumunja, 15,284 Roma i 4,208 Mađara.

Privreda i atrakcije
Administrativni centar je grad Bacău, snažni industrijski centar u kom se proizvode; vojni avioni, tekstil i proizvodi od metala i drva. 

Sjeverno od grada Bacău, podignuto je nekoliko hidroelektrana na rijeci Bistriţi.

Grad Onesti u dolini Trotuş, od 1955. građen je kao industrijski centar, tako da danas ima rafineriju nafte, tvornicu kemikalija i sintetičkih guma. Centri drvne industrije su Comăneşti i Agăş.
Nafta se crpi kod Molineştija, Zemeşa, Solonţa i Lucăceştija, rudnici ugljena nalaze se pored Comăneştia i Asăua, a sol se iskapa 
pored Târgu Ocna.
 
Teritorij Okruga Bacău bio je tokom svoje historije dio feudalne Kneževine Moldavije. 
Selo Borzeşti je rodno mjesto vojvode Stefana Velikog, koji je 1503. objavio nezavisnost Kneževine Moldavije od Osmanlija, koja istina nije dugo potrajala.

Pokrajinski muzej iz Bacăua ima veliku zbirku neolitičkih idola i dačke keramike i kovanica iz
čitavog okruga.

Izvori

Vanjske veze 

 Službene stranice okruga 
 Bacău na portalu Encyclopædia Britannica 

Okruzi u Rumuniji